中国西南民族史 配布資料⑨9 南詔国後期の対外遠征
9.1 対外遠征関係年表（林 1992 による）
剣南西川方面829(太和 3) 成都(11 月) 王嵯巓
831( 〃 5) ・州(10 月)
832( 〃 6)835( 〃 9)846(会昌 6)858(大中 12)859(大中 13)860(咸通 1)861( 〃 2)
・州(7 月)862( 〃 3)863( 〃 4)864( 〃 5)865( 〃 6)

・州(12 月〜翌年 1 月)
両林鬼主邀南詔蛮敗之(7 月)
・州(5 月)866( 〃 7)869( 〃 10)

清平官董成等詣成都
遣使者楊酋慶成都(10 月) 南詔王酋龍
杜元忠（坦綽）870( 〃 11)
成都城下に至る(1~2 月)
873( 〃 14) 西川・黔南
874(乾符 1) 成都(11 月) 坦綽高駢，西川節度使となる(1 月)
875( 〃 2)876( 〃 3)（遣使者詣高駢求和，而盗辺不息。）
877( 〃 4)878( 〃 5)
遣使趙宗政(清平官，酋望)(4 月)

9.2『資治通鑑』巻二百四十九

安南方面

その他

劫掠驃国破彌臣・彌諾国
安南(9 月)安南(1 月，6 月)
播州(年末)
安南(12 月) 段酋遷（攻陥交阯）
唐軍，交阯を奪還(6 月)邕州(7 月)安南(2 月) 楊思縉（善闡節度使）
楊忠義（柘東判官）
安南(11 月)
（1 月 交趾城陥落)（3 月 侵逼邕州）
段酋遷(安南節度使)
楊緝思(善闡節度使)
范昵些(安南都統)趙諾眉(扶邪都統)
高駢，交趾城を奪還(11 月)

遣使段瑳宝(陁西)(閏 2 月)

大中 12 年（858）6 月

初，安南都護李涿為政貪暴，強市蠻中馬牛，一頭止與鹽一斗。又殺蠻酋杜存誠。羣蠻怨怒，導南詔侵盜邊境。考異曰：舊紀：「琢侵刻獠民，羣獠引林邑蠻攻安南府。」按蠻書，寇安南者南詔，非林邑也。

9.3『蛮書』巻四名類第四崇魔蠻，去安南管內林西原十二日程。溪洞而居，俗養牛馬。比年與漢博易。自大中八年經略使苛暴，令人將鹽往林西原博牛馬，每一頭匹只許鹽一斗。因此隔絕，不將牛馬來。
桃花人，本屬安南林西原七綰洞主大首領李由獨管轄。亦為境上戍卒，每年亦納賦稅。自大中八年被峯州知州官申文狀與李涿，請罷防冬將健六千人，不要味、眞、登州界上防遏。其由獨兄弟力不禁，被蠻柘東節度使與書信，將外甥嫁與李由獨小男，補柘東押衙。自此之後，七綰洞悉為蠻收管。
臣於咸通三年三月八日入賊重圍，因見柘東蠻判官楊忠義背後領八箇蠻持弓槍，臣因問賊帥朱道古根源。切以桃花人今亦呼桃花蠻也。本安南林西原七綰洞左右側居。人披羊皮或披氈。前梳髻。雖拘於
蠻，心皆向唐化。咸通三年三月二十一日，僅五六千人，安南城西角下營。蠻賊楊思縉委羅伏州扶邪縣令麻光高部領之。

9.4『資治通鑑』巻二百五十

咸通元年（860）12 月

十二月，戊申，安南土蠻引南詔兵合三萬餘人乘虛攻交趾，陷之。考異曰：新南詔傳：「大中時，李琢
為安南經略使，苛墨自私，以斗鹽易一牛。夷人不堪，結南詔將段酋遷陷安南都護府，號白衣沒命軍。懿宗絕其朝貢，乃陷播州。安南都護李鄠屯武州，咸通元年，為蠻所攻，棄州走。天子斥鄠，以王寬代之。」按宣宗時，南詔未嘗陷安南。據新
傳，則似大中時已陷安南，咸通元年又陷武州也。且李鄠安南失守，然後奔武州，非在武州而棄之。新傳誤也，今從實錄。

都護李鄠與監軍奔武州。

9.5『資治通鑑』巻二百五十咸通 3 年（862）11 月

南詔帥羣蠻五萬寇安南，都護蔡襲告急，敕發荆南、湖南兩道兵二千，桂管義征子弟三千，詣邕州受鄭愚節度。
嶺南東道節度使韋宙奏：「蠻寇必向邕州，若不先保護，遽欲遠征，恐蠻於後乘虛扼絕餉道。」
乃敕蔡襲屯海門，考異曰，實錄：「詔襲且住海門」。是令棄交趾，退屯海門也。按襲死時猶在交趾。蓋詔書至時，襲已被圍，不得通也。鄭愚分兵備禦。十二月，襲又求益兵，敕山南東道發弩手千人赴之。時南詔已圍交趾，襲嬰城固守，救兵不得至。

9.6『資治通鑑』巻二百五十咸通 4 年（863）正月（春，正月，庚午）是日，南詔陷交趾，蔡襲左右皆盡，徒步力戰，身集十矢，欲趣監軍船，船已離岸，遂溺海死；幕僚樊綽攜其印浮渡江。荆南、江西、鄂岳、襄州將士四百餘人，走至城東水際，荆
南虞候元惟德等謂衆曰：「吾輩無船，入水則死，不若還向城與蠻鬭，人以一身易二蠻，亦為有利。」
遂還向城，入東羅門；蠻不為備，惟德等縱兵殺蠻二千餘人，逮夜，蠻將楊思縉始自子城出救之，惟德等皆死。南詔兩陷交趾，所殺虜且十五萬人。留兵二萬，使思縉據交趾城，谿洞夷獠無遠近皆降之。
詔諸道兵赴安南者悉召還，分保嶺南西道。

9.7『資治通鑑』巻二百五十咸通 7 年（866）６月

南詔酋龍遣善闡節度使楊緝［思］助安南節度使段酋遷守交趾，以范昵些為安南都統，趙諾眉為扶邪都統。監陳敕使韋仲宰將七千人至峯州，高駢得以益其軍，進擊南詔，屢破之。捷奏至海門，李維周皆匿之，數月無聲問。上怪之，以問維周，維周奏駢駐軍峯州，玩寇不進。上怒，以右武衞將軍王晏權代駢鎭安南，召駢詣闕，欲重貶之。晏權，智興之從子也。是月，駢大破南詔蠻於交趾，殺獲甚衆，遂圍交趾城。

9.8『資治通鑑』巻二百五十咸通 7 年（866）3 月

三月，戊寅，以河東節度使劉潼為西川節度使。初，南詔圍巂州，東蠻浪稽部竭力助之，遂屠其城，卑籠部怨南詔殺其父兄，導忠武戍兵襲浪稽，滅之。南詔由是怨唐。
南詔清平官董成等詣成都，節度使李福盛儀衞以見之。故事，南詔使見節度使，拜伏於庭，成等
曰：「驃信已應天順人，我見節度使當抗禮。」傳言往返，自旦至日中不決；將士皆憤怒，福乃命捽而毆之，因械繫於獄。劉潼至鎭，釋之，奏遣還國。詔召成等至京師，見於別殿，厚賜，勞而遣之。

9.9『資治通鑑』巻二百五十一

咸通 10 年（869）10 月

初，南詔遣使者楊酋慶來謝釋董成之囚，定邊節度使李師望欲激怒南詔以求功，遂殺酋慶。西川大將恨師望分裂巡屬，陰遣人致意南詔，使入寇。師望貪殘，聚私貨以百萬計，戍卒怨怒，欲生食之，師望以計免。朝廷徵還，以太府少卿竇滂代之。滂貪殘又甚於師望，故蠻寇未至，而定邊固已困矣。
是月，南詔驃信酋龍傾國入寇，引數萬衆擊董舂烏部，破之。十一月，蠻進寇巂州，定邊都頭安
再營守清溪關，蠻攻之，再營退屯大渡河北，與之隔水相射九日八夜。蠻密分軍開道，逾雪坡，奄至沐源川，滂遣兗海將黃卓帥五百人拒之，舉軍覆沒。

9.10『資治通鑑』巻二百五十二咸通 11 年（870）正月

西川之民聞蠻寇將至，爭走入成都。時成都但有子城，亦無壕，人所占地，不過一席許，雨則戴
箕盎以自庇；又乏水，取摩訶池泥汁，澄而飮之。
……
（二月）乙未，蠻步騎數萬復至，會右武衞上將軍宋威以忠武二千人至，卽與諸軍會戰，蠻軍大敗，死者五千餘人，退保星宿山。威進軍沱江驛，距成都三十里。蠻遣其臣楊定保詣支詳請和，詳曰：「宜先解圍退軍。」定保還，蠻圍城如故。城中不知援軍之至，但見其數來請和，知援軍必勝矣。戊戌，蠻復請和，使者十返，城中亦依違答之。蠻以援軍在近，攻城尤急，驃信以下親立矢石之間。庚子，官軍至城下與蠻戰，奪其升遷橋，是夕，蠻自燒攻具遁去，比明，官軍乃覺之。

9.11『資治通鑑』巻二百五十二乾符 2 年（875）正月

春正月丙戌，以高駢為西川節度使。……
高駢至成都，明日，發步騎五千追南詔，至大渡河，殺獲甚衆，擒其酋長數十人，至成都，斬之。
脩復邛崍關、大渡河諸城柵，又築城於戎州馬湖鎭，號平夷軍，又築城於淋源川，皆蠻入蜀之要路也，各置兵數千戍之。自是蠻不復入寇。……
先是，南詔督爽屢牒中書，辭語怨望，中書不答。盧攜奏稱「如此，則蠻益驕，謂唐無以答，宜數其十代受恩以責之。然自中書發牒，則嫌於體敵，請賜高駢及嶺南西道節度使辛讜詔，使錄詔白，牒與之。」從之。

9.12『資治通鑑』巻二百五十三

乾符 4 年（877）2 月

南詔酋龍嗣立以來，為邊患殆二十年，中國為之虛耗，而其國中亦疲弊。酋龍卒，謚曰景莊皇帝。
子法立，改元貞明承智大同，國號鶴拓，亦號大封人。
法好畋獵酣飲，委國事於大臣。閏月，嶺南西道節度使辛讜奏南詔遣陁西段瑳寶等來請和，且曰「諸道兵戍邕州歲久，餽餉之費，疲弊中國，請許其和，使羸瘵息肩。」詔許之。讜遣大將杜弘等齎
書幣，送瑳寶還南詔，但留荊南、宣歙數軍戍邕州，自餘諸道兵什減其七。

9.13『資治通鑑』巻二百五十三

乾符 5 年（878）4 月

南詔遣其酋望趙宗政來請和親，無表，但令督爽牒中書，請為弟而不稱臣。

9.14『資治通鑑』巻二百五十三

乾符 5 年（878）12 月

南詔使者趙宗政還其國。中書不答督爽牒，但作西川節度使崔安潛書意，使安潛答之。

9.15『資治通鑑』巻二百五十三乾符 6 年（879）2 月

二月丙寅，雲虔至善闡城，驃信見大使抗禮，受副使已下拜。己巳，驃信使慈雙羽、楊宗就館謂雲虔曰「貴府牒欲使驃信稱臣，奉表貢方物。驃信已遣人自西川入唐，與唐約為兄弟，不則舅甥。夫兄弟舅甥，書幣而已，何表貢之有。」雲虔曰「驃信既欲為弟，為甥，驃信景莊之子，景莊豈無兄弟，於驃信為諸父，驃信為君，則諸父皆稱臣，況弟與甥乎。且驃信之先，由大唐之命，得合六詔為一，恩德深厚，中間小忿，罪在邊鄙。今驃信欲脩舊好，豈可違祖宗之故事乎。順祖考，孝也。事大國，義也。息戰爭，仁也。審名分，禮也。四者，皆令德也。可不勉乎。」驃信待雲虔甚厚，雲虔留善闡
十七日而還。驃信以木夾二授雲虔，其一上中書門下，其一牒嶺南西道，然猶未肯奉表稱貢。

9.16『資治通鑑』巻二百五十三

廣明元年（880）6 月

趙宗政之還南詔也，西川節度使崔安潛表以崔澹之說為是，且曰「南詔小蠻，本雲南一郡之地。
今遣使與和，彼謂中國為怯，復求尚主，何以拒之。」上命宰相相議之。盧攜、豆盧琢上言「大中之末，府庫充實。自咸通以來，蠻兩陷安南、邕管，一入黔中，四犯西川，徵兵運糧，天下疲弊，踰十五年，租賦大半不入京師，三使、內庫由茲空竭，戰士死於瘴癘，百姓困為盜賊，致中原榛杞，皆蠻故也。前歲冬，蠻不為寇，由趙宗政未歸。去歲冬，蠻不為寇，由徐雲虔復命，蠻尚有覬望。今安南子城為叛卒所據，節度使攻之未下，自餘戍卒，多已自歸，邕管客軍，又減其半。冬期且至，儻蠻寇侵軼，何以枝梧。不若且遣使臣報復，縱未得其稱臣奉貢，且不使之懷怨益深，堅決犯邊，則可矣。」
乃作詔賜陳敬瑄，許其和親，不稱臣，令敬瑄錄詔白，并移書與之，仍增賜金帛。以嗣曹王龜年為宗正少卿充使，以徐雲虔為副使，別遣內使，共齎詣南詔。

9.17『資治通鑑』巻二百五十五

中和 2 年（882）7 月

南詔上書請早降公主，詔報以方議禮儀。

9.18『資治通鑑』巻二百五十五

中和 3 年（883）7 月

南詔遣布燮楊奇肱來迎公主。詔陳敬瑄與書，辭以「鑿輿巡幸，儀物未備，俟還京邑，然後出降。」
奇肱不從，直前至成都。

9.19『資治通鑑』巻二百五十五

中和 3 年（883）10 月

以宗女爲安化長公主，妻南詔。

9.20『新五代史』巻七十四

四夷附録第三南詔蠻，見於唐。其國在漢故永昌郡之東、姚州之西。僖宗幸蜀，募能使南詔者，得宗室子李龜
年及徐虎、虎姪藹，乃以龜年為使，虎為副，藹為判官，使南詔。南詔所居曰苴哶城，龜年等不至苴
哶，至善闡，得其要約與唐為甥舅。僖宗許以安化公主妻之，南詔大喜，遣人隨龜年求公主，已而，黃巢敗，收復長安，僖宗東還乃止。

9.21『資治通鑑』巻二百六十一

乾寧 4 年（897）【年末】

是歲，南詔驃信舜化有上皇帝書函及督爽牒中書木夾，年號中興。朝廷欲以詔書報之。王建上言「南詔小夷，不足辱詔書。臣在西南，彼必不敢犯塞。」從之。
黎、雅間有淺蠻曰劉王、郝王、楊王，各有部落，西川歲賜繒帛三千匹，使覘南詔，亦受南詔賂詗成都虛實。每節度使到官，三王帥酋長詣府，節度使自謂威德所致，表于朝廷。而三王陰與大將相
表裏，節度使或失大將心，則敎諸蠻紛擾。先是節度使多文臣，不欲生事，故大將常藉此以邀姑息，而南詔亦憑之屢為邊患。及王建鎭西川，絕其舊賜，斬都押牙山行章以懲之。邛崍之南，不置鄣候，不戍一卒，蠻亦不敢侵盜。其後遣王宗播擊南詔，三王漏泄軍事，召而斬之。
和蕃公主
わばんこうしゅ Hレ f´n gヾng zh￠
中国史上，周辺の外族を懐柔するため降嫁させられた王族女子。公主はプリンセスの意。前漢代に烏孫王に遣わされた細君以下，北周から突厥(とつくつ)可汗に送られた千金公主(のち隋の大義公主)，唐初吐蕃のソンツ
ェン･ガンポに嫁した文成公主等が名高い。中国側の武力的劣勢をカバーするため遊牧諸族の意向を受け入れ降嫁したもので，王族といっても疎遠なものや養女の場合もあった。しかしこれが漢文化浸透の契機となった点も看過しえない。
（池田 温）（平凡社『世界大百科事典』）(c) 1998 Hitachi Digital Heibonsha, All rights reserved.